विनोदप्रसाद धिताल

विनोदप्रसाद धिताल (वि.सं. १९८०- वि.सं. २०६४) नेपाली साहित्यकार हुन्। उनले वि.सं. २०५२ सालको मदन पुरस्कार पाएका थिए।

जीवनी
धितालको जन्म वि.सं. १९८० जेष्ठ २८ गतेका दिन बाबु भैरवप्रसाद धिताल र आमा हुताशन कुमारीका सुपुत्रका रूपमा त्रिपुरेश्वर, काठमाडौंमा भएको हो। उनले एम्. ए., बी.एल गरे।

कृतिहरू
उनको पहिलो रचना शारदामा वि.सं.१९९६-९७ तिर कविता प्रकाशित भएको थियो। उनका उपन्याससहितका प्रकाशित कृतिहरूः

 उज्यालो हुनुअघि (उपन्यास)
 योजनगन्धा (उपन्यास)
 राधा-मिलन (खण्डकाव्य)
 अस्ताउन लागेका चन्द्रमासँग
 डिभाइन कमेडी (अनुवाद)
 आचार्य विष्णुगुप्त चाणक्य (उपन्यास अनुवाद)
 लाईफ अफ साई (अनुवाद)

पुरस्कार
योजनगन्धा नामक पौराणिक उपन्यास ग्रन्थका लागि उनले मदन पुरस्कार २०५२ प्राप्त गरे। योजनागन्धा कै लागि वि.सं. २०५२ सालको साझा पुरस्कार, डिभाइजन कमेडीको अनुवादमा इटलीको लेकचरा दाँतिस पदक (सन् १९९४), र दुई पटक साहित्यमा स्वर्ण पदक पाएका थिए।
भ्रमण
उनले नेपाल, भारत, रुस, इटली, बेलायत, अमेरिका, अस्ट्रेलिया, इन्डोनेसिया, अफगानिस्तान आदि देशको भ्रमण गरे।

निधन
धितालको वि.सं. २०६४ साउनमा निधन भयो।
सन्दर्भ सामग्रीहरू

बाहिरी लिङ्कहरू
 मदन पुरस्कार गुठी
 विनोदप्रसाद धितालद्वारा लेखिएका पुस्तकहरू
 साहित्य सेवक

सन्दर्भ सामग्रीहरू

श्रेणी:नेपाली साहित्यकारहरू
श्रेणी:मदन पुरस्कार विजेताहरू
श्रेणी:साझा पुरस्कार विजेताहरू